CELEX: 22006D0062
Language: sk
Date: 2006-06-02 00:00:00
Title: Rozhodnutie Spoločného výboru EHP č. 62/2006 z 2. júna 2006 , ktorým sa mení a dopĺňa príloha XIII (Doprava) k Dohode o EHP

7.9.2006   
            
            
               SK
            
            
               Úradný vestník Európskej únie
            
            
               L 245/9
            
         
      ROZHODNUTIE SPOLOČNÉHO VÝBORU EHP č. 62/2006
   z 2. júna 2006,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 35/2006 z 10. marca 2006 (1).
            
         
               (2)
            
            
               Rozhodnutie Európskeho parlamentu a Rady č. 884/2004/ES z 29. apríla 2004, ktorým sa mení a dopĺňa rozhodnutie 1692/96/ES o základných usmerneniach Spoločenstva pre rozvoj transeurópskej dopravnej siete (2), opravené v Ú. v. EÚ L 201, 7.6.2004, s. 1, sa má začleniť do dohody.
            
         
               (3)
            
            
               V rozhodnutí č. 884/2004/ES sa odkazuje na smernicu Rady 79/409/EHS z 2. apríla 1979 o ochrane voľne žijúceho vtáctva (3), nariadenie Rady (ES) č. 1164/94 zo 16. mája 1994, ktorým sa zriaďuje Kohézny fond (4), a nariadenie Rady (ES) č. 1267/1999 z 21. júna 1999 o vytvorení nástroja štrukturálnych politík pre predvstupové obdobie (5), ktoré nie sú začlenené do dohody.
            
         
               (4)
            
            
               V rozhodnutí č. 884/2004/ES sa odkazuje na nariadenie Rady (ES) č. 2236/95 z 18. septembra 1995 stanovujúce všeobecné pravidlá poskytovania finančnej pomoci Spoločenstva v oblasti transeurópskych sietí (6), vo vzťahu ku ktorému je spolupráca zmluvných strán obmedzená na oblasť transeurópskych telekomunikačných sietí,
            
         ROZHODOL TAKTO:
   Článok 1
   Bod 5 (rozhodnutie Európskeho parlamentu a Rady č. 1692/96/ES) prílohy XIII k dohode sa mení a dopĺňa takto:
   
               1.
            
            
               Dopĺňa sa táto zarážka:
               
                           „—
                        
                        
                           
                              32004 D 0884: rozhodnutie Európskeho parlamentu a Rady č. 884/2004/ES z 29. apríla 2004 (Ú. v. EÚ L 167, 30.4.2004, s. 1) opravené v Ú. v. EÚ L 201, 7.6.2004, s. 1.“
                        
                     
         
               2.
            
            
               Znenie úpravy (h) sa nahrádza týmto:
               „v článku 8 ods. 1 sa slová ‚a uplatňovať smernice 79/409/EHS z 2. apríla 1979 o ochrane voľne žijúceho vtáctva a 92/43/EHS’ neuplatňujú;“
            
         
               3.
            
            
               V znení úpravy (i) výraz „2.26. Island“ sa nahrádza výrazom „2.16. Island“ a výraz „2.27. Nórsko“ sa nahrádza výrazom „2.17. Nórsko“.
            
         
               4.
            
            
               V znení úpravy (j) výraz „3.24. Nórsko“ sa nahrádza výrazom „3.16. Nórsko“.
            
         
               5.
            
            
               V znení úpravy (k) výraz „(Letiská)“ sa nahrádza výrazom „(Siete letísk)“, výraz „6.18. Island“ sa nahrádza výrazom „6.8. Island“ a výraz „6.19. Nórsko“ sa nahrádza výrazom „6.9. Nórsko“.
            
         Článok 2
   Znenie rozhodnutia č. 884/2004/ES v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 3. júna 2006 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (7).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 2. júna 2006
      
         
            Za Spoločný výbor EHP
         
         
            Predseda
         
         R. WRIGHT
         
      
   
   
      (1)  Ú. v. EÚ L 147, 1.6.2006, s. 53.
   
      (2)  Ú. v. EÚ L 167, 30.4.2004, s. 1.
   
      (3)  Ú. v. ES L 103, 25.4.1979, s. 1.
   
      (4)  Ú. v. ES L 130, 25.5.1994, s. 1.
   
      (5)  Ú. v. ES L 161, 26.6.1999, s. 73.
   
      (6)  Ú. v. ES L 228, 23.9.1995, s. 1.
   
      (7)  Nie sú uvedené žiadne ústavné požiadavky.